Små (1,5-3 millimeter), mørkbrune, avlange kortvinger. De utmerker seg med en smalere kroppsform enn de fleste andre punktøyekortvinger. Kroppen er fint punktert, knapt synlig hårete. Antennene er ganske korte, fortykkede mot spissen, de ytterste leddene mye bredere enn lange. Hodet er stort og bredt, rundet, med punktøyne og middelsstore fasettøyne. Pronotum er bredere enn langt, med rundede sider, bredest foran midten. Dekkvingene er middels lange (til kortvinger å være), gjerne omtrent dobbelt så lange som pronotum. Bakkroppen er lang og parallellsidig, beina ganske korte.